Lav et referat af nedenstående tekst:

Tekst:
Et samlet fald i juni 2017 på 2,8 procent sammenlignet med juni måned sidste år er facit efter årets første sommermåned. Det er især et fald i indenrigstrafikken på 6,9 procent samt færre charterafgange til Tyrkiet, der gør udfaldet. Mange rejseudbydere åbnede først op for deres rejser til Tyrkiet i den sidste uge af juni - og det kan ses på tallene. Chartertrafikken er altså faldet med 5,9 procent sammenlignet med juni 2016. Anderledes godt går det med udenrigstrafikken. En stigning på hele 8,9 procent redder en hæderlig juni måned i land for Aalborg Lufthavn. - Der er godt gang i udensrigstrafikken i Aalborg Lufthavn, hvor vi oplever en stigende efterspørgsel på de internationale ruter. Vi ser en tendens, hvor fremgangen i udenrigstrafikken bliver større måned for måned. Det vidner om en stor rejselyst i det jyske – specielt til at rejse afsted mod sol og varme eller storbyoplevelser, og vi har en forventning om, at det kommer til at forsætte, siger Søren Svendsen, der er direktør i Aalborg Lufthavn. I juni måned rejste i alt 139.125 passagerer til og fra Aalborg Lufthavn.

Referat:
Et fald i indenrigstrafik og sen åbning af charterafgange til Tyrkiet giver et lille fald i den samlede trafik til og fra Aalborg Lufthavn.